open-index/open-wikipedia-markdown huggingface dataset:
Līdzskanis

Par **līdzskani** () vai **konsonantu** artikulatorajā fonētikā sauc tādu valodas skaņu, kuras radīšanai tiek pilnībā vai daļēji slēgts augšējais balss trakts. Par augšējo balss traktu sauc tā daļu virs gāmura.

Svešvārds *konsonants* cēlies no latīņu valodas vārdiem *con* (līdz, ar) un *sonare* (skanēt), no kā atvasināts pierastākais latviskais termins «līdzskanis». Konsonanta ideja bija tā, ka tā ir skaņa, kura pati par sevi, bez patskaņa, skanēt nevar; vismaz tā tas ir latīņu valodā. Tomēr šī koncepcija nav vispārīga, jo tādās valodās, kā nuhalku, vārdā var būt līdzskaņi bez neviena patskaņa.

Tā kā līdzskaņu skaits pasaules valodās ir lielāks, nekā līdzskaņu burtu skaits jebkurā no alfabētiem, lingvisti izstrādājuši sistēmu, ko sauc par Starptautisko fonētisko alfabētu, lai katram jebkurā valodā iespējamam līdzskanim atbilstu unikāls simbols. Arī latviešu alfabētā ne katrai skaņai atbilst savs burts. Piemēram, afrikātas  un  tiek attēlotas ar digrafiem *dz* un *dž*, burts *h* atbilst skaņām  un .

## Līdzskaņu pazīmes
Katru līdzskani var atšķirt pēc vairākām pazīmēm:
* Artikulācijas veids ir līdzskaņa radīšanas (artikulēšanas) metode; kā piemēram nazāla (caur degunu), slēdzenis (pilnīga gaisa plūsmas pārtraukšana) vai spraudzenis (kā patskanis). 
* Artikulācijas vieta norāda uz to aktīvo runas orgānu, kas iesaistīts gaisa plūsmas modulēšanā. Lūpeņu artikulācija veidojas lūpās, mēleņu artikulāciju veido kāda no mēles daļām. Papildus tam var būt arī vienlaicīga papildartikulācija, kā palatalizācija (mēle pieskaras cietajām aukslējām) vai faringalizācija (sasprindzinās rīkles dobuma sienas).
* Pēc balss saišu darbības (fonācijas) izšķir balsīgos (balss saites rada toni visā skaņas artikulācijas laikā) un nebalsīgos (balss saites nedarbojas) līdzskaņus. 
* Pēc gaisa patēriņa noteiktā laika vienībā izšķir aspirētos un neaspirētos līdzskaņus.
* Pēc gaisa plūsmas mehānisma (elpas virziena) izšķir ekspiratoriskos līdzskaņus (artikulē izelpā) un daudz retāk sastopamos inspiratoriskos līdzskaņus (artikulē ieelpā) un klikšķus (artikulācija bez gaisa plūsmas).
* Pēc artikulācijas ilguma izšķir īsos un garos līdzskaņus. Dažās valodas (kā igauņu un sāmu) izšķir trīs fonēmu garumus: īsus, garus un pārgarus.
* Pēc artikulācijas centru skaita izšķir viencentra un divcentru (afrikātas un koartikulētie) līdzskaņus.

## Visvairāk un vismazāk līdzskaņu
Bugenvilas salas rotoku valodā ir tikai seši līdzskaņi.

Latviešu valodā ir 23 līdzskaņi (un četras afrikātas).

Ubihu valodā ir lielākais neklikšķu līdzskaņu skaits — 84. Dažās hoisu valodās var būt līdz pat 115 līdzskaņiem, bet to skaits var variēties atkarībā no tā, kā tiek analizēti klikšķi.

## Ārējās saites

* Interaktīvi artikulācijas veids un vieta (angļu val.)

## Avoti
Ian Maddieson, *Patterns of Sounds*, Cambridge University Press, 1984. 
Latvijas Padomju enciklopēdija, Galvenā enciklopēdiju redakcija, Rīga, 1985.
Latvijas Universitātes Juridiskā fakultāte

**Latvijas Universitātes Juridiskā fakultāte** ir viena no Latvijas Universitātes fakultātēm. Tā minama starp vecākajām LU fakultātēm: dibināta 1919. gadā. Tās dekāns ir Edvīns Danovskis.

## Vēsture
1919. gadā nodibināja Latvijas Universitātes Tautsaimniecības un tiesību zinātņu fakultāti, kuru pēc Latvijas okupācijas 1940. gadā sadalīja un izveidoja LVU Ekonomikas fakultāti un LVU Juridisko fakultāti.

1955. gadā abas fakultātes atkal apvienoja Ekonomikas fakultātē, ko 1957. gadā pārdēvēja par Ekonomikas un juridisko fakultāti.
1967. gadā to atkal sadalīja LVU Juridiskajā un filozofijas fakultātē un LVU Ekonomikas fakultātē. 1970. gadā atjaunoja LVU Juridisko fakultāti.

## Struktūrvienības

* Tiesību teorijas un vēstures katedra. Katedras vadītājs: prof., Dr.iur. Jānis Lazdiņš
* Valststiesību zinātņu katedra. Katedras vadītājs: prof., Dr.iur. Annija Kārkliņa
* Civiltiesisko zinātņu katedra. Katedras vadītājs: prof., Dr.iur. Jānis Kārkliņš
* Krimināltiesisko zinātņu katedra. Katedras vadītāja: prof., Dr.iur. Ārija Meikališa
* Starptautisko un Eiropas tiesību zinātņu katedra. Katedras vadītājs: doc., Dr.iur. Arnis Buka 
* Juridiskās prakses un palīdzības centrs
* Juridiskās zinātnes institūts

## Dekāni
* Latvijas Universitātes Juridiskās fakultātes dekānu uzskaitījums

## Ārējās saites

* 
* JF Studentu pašpārvalde
Ogists Konts

**Ogists Konts** (*Auguste Comte*; dzimis , miris ) bija franču filozofs, pozitīvists, kurš 1838. gadā radīja terminu *[[socioloģija]]*, lai ar to apzīmētu zinātni par sabiedrību. O. Konts bija viens no tiem, kuri centās šo sabiedrības zinātni parādīt kā līdzvērtīgu dabaszinātnēm. Pēc viņa domām, dzīvē valda objektīvi likumi, kuri socioloģijas zinātnei būtu jāatklāj. Viņš vēlējās izveidot zinātni, kura spētu atklāt sabiedrības likumus, lai valdošā elite, šos atklājumus izmantojot, varētu sabiedrību izlabot.

Sākotnēji socioloģiju sauca par sociālo fiziku, ar socioloģijas rašanos izzuda pozitīvisma filozofiskā ievirze, nostiprinājās socioloģija dažādu teoriju veidā. Liela loma Konta ideju ģenēzē ir viņa skolotājam Sensimonam (1760-1825). O. Konts bija Sensimona sekretārs un vistiešākais ideju turpinātājs.

Strādāja par pasniedzēju Parīzes Tehniskajā universitātē. Dzīvoja kā pilnīgs vientuļnieks. Konta 2 darbi: „Pozitīvās filozofijas kurss”, „Pozitīvās politikas sistēma”. Atzīst tikai prāta slēdzienus, abstraktus jēdzienus. Veido virsbūves virs paša iedomātā faktiskā materiāla ar paša iedomātiem jēdzieniem (statika, dinamika). O. Konta uzskatu sistēmā iekļaujas: Sensimona idejas par sabiedrības organizāciju; pārņēma no Sensimona jēdzienu „pozitīvs” (ar to saprot kaut ko stingru un organizētu, kas kalpo progresam, lai varētu paredzēt, bet paredzēt, lai darbotos derīgi) un „jābūtība”. 

Negatīvisms pret apgaismības idejām (revolūcijām). Revolūciju nekārtībā jāpārvar ar jaunu kārtību, zinātniski pamatotu un nepieļauj jaunu revolūciju. Jaunas kārtības nopamatošana ir Konta ideja, mērķis. Vērtības ir kārtība un progress. Progresa iedīglis ir dabas iekšējā kārtība. Kārtība ir jebkura progresa pamats, bet progress vienmēr ir progresa mērķis. Garīgā attīstība notiek pirms sociālās un nosaka to. Cilvēka gara vispārējā vēsture ir dabisks un pastāvīgs ceļa rādītājs ikvienā pētījumā par cilvēces vēsturi.

Izvirzīja cilvēces attīstības 3 stadiju teoriju:
* teoloģiskais laikmets — visu neizprotamo skaidro kā brīnumu
* metafiziskais laikmets — meklē skaidrojumu lietu būtībā, filozofiskums
* pozitīvais laikmets — priekšplānā ir pozitīvie zinātniskie fakti.

Teoloģijas laikmets saistās ar katoļu baznīcu. Pozitīvisma laikmets — zinātnisks, zinātnieki cenšas pēc kārtības. Rada savu zinātņu hierarhijas sistēmu. Galvenā ir matemātika, pēc tam — fizika, ķīmija u.c. eksaktās zinātnes. Visas sabiedriskās jeb humanitārās zinātnes ir atpalikušas. Vēsture neesot zinātnes vārda cienīga. Socioloģijai jākļūst par zinātņu zinātni, jāpārņem no eksaktajām zinātnēm metodoloģiju.

## Ārējās saites
Asteres

**Asteres** () ir kurvjziežu dzimtas ģints. Tajā ietilpst aptuveni 170 sugas, no kurām visas, izņemot vienu, ir sastopamas tikai Eirāzijā; daudzas sugas, kas agrāk tika klasificētas asteru ģintī, tagad pieder citām kurvjziežu dzimtas ģintīm.

Ģints nosaukums cēlies no sengrieķu vārda ἀστήρ (*astḗr*), kas nozīmē "zvaigzne" un attiecas uz zieda formu. Daudzas sugas un dažādi hibrīdi un šķirnes ir populāri kā dārza augi to pievilcīgo un krāsaino ziedu dēļ. Asteru sugas kā pārtikas augus izmanto vairāku zvīņspārņu () sugu kāpuri.

## Ģints klasifikācija
Asteru ģintī senāk tika ietvertas gandrīz 600 sugas, taču pēc šīs ģints morfoloģiskajiem un molekulārajiem pētījumiem deviņdesmitajos gados tika nolemts, ka Ziemeļamerikas sugas ir labāk izdalīt vairākās, saistītās ģintīs. Pēc šīs sadalīšanas ģintī ir aptuveni 180 sugas, un visas, izņemot vienu, attiecas tikai uz Eirāziju.

Jaunās pasaules sugas tagad ir pārklasificētas ģintīs *[[Almutaster]]*, *[[Canadanthus]]*, *[[Doellingeria]]*, *[[Eucephalus]]*, *[[Eurybia]]*, *[[Ionactis]]*, *[[Oligoneuron]]*, *[[Oreostemma]]*, *[[Sericocarpus]]* un *[[Symphyotrichum]]*, lai gan visas tiek grupētas asteru ciltī (*Astereae*). Ķīnas astere ir nodalīta atsevišķā monotipiskajā *Callistephus* ģintī. Suga, kas agrāk bija pazīstama kā *[[Aster tripolium]]*, tagad tiek klasificēta kā *Tripolium pannonicum*. Suga, kas agrāk bija pazīstama kā *[[Aster linosyris]]*, tagad ir *Galatella linosyris*. Neatkarīgi no taksonomiskām izmaiņām lielākā daļa šo augu joprojām tiek plaši sauktas par asterēm.

## Sugas
Dažas no asteru sugām ir:

* *Aster ageratoides*
* *Aster alpinus*
* *Aster altaicus*
* *Aster amellus*
* *Aster arenarius*
* *Aster bellidiastrum*
* *Aster diplostephioides*
* *Aster fastigiatus*
* *Aster glehnii*
* *Aster hayatae*
* *Aster hispidus*
* *Aster iinumae*
* *Aster incisus*
* *Aster lautureanus*
* *Aster maackii*
* *Aster magnus*
* *Aster neoelegans*
* *Aster quitensis*
* *Aster rugulosus*
* *Aster spathulifolius*
* *Aster tataricus*
* *Aster tonglingensis*
* *Aster tongolensis*
* *Aster trinervius*
* *Aster yomena*

## Galerija

Attēls:Aster ageratoides.jpg|*Aster ageratoides*
Attēls:Aster albescens (7840063064).jpg|*Aster albescens*
Attēls:Aster hayatae - Flickr - peganum (1).jpg|*Aster hayatae*
Attēls:Aster mongolicus kz02.jpg|*Aster mongolicus*
Attēls:Aster tataricus Jindai 13zz.jpg|Aster tataricus
Attēls:Aster yomena 3.jpg|*Aster yomena*


## Atsauces
Īzaks Luria

**Īzaks Luria** (, *Yitzhak Lurya*; dzimis 1534. gadā, miris ) bija viens no ievērojamākajiem Kabalas skolotājiem Cfatas (Safedas) pilsētā Izraēla zemē. Pazīstams arī kā *Yitzhak Ben Shlomo Ashkenazi* jeb *ARI* (אֲרִי), kas ir akronīms no **A**škenazi **R**abīns **I**chaks vai pagodinošā formā *Arizal*.

## Dzīvesgājums

Dzimis Jeruzalemē 1534. gadā, pēc tēva nāves kopā ar māti pārcēlies dzīvot pie tēvoča uz Kairu. 22 gadu vecumā pārcēlies dzīvot uz vientuļu Nīlas salu, lai netraucēti studētu *[[Zohar]]*, apciemojis savu ģimeni tikai sabata laikā, runājis reti un vienīgi ivritā. Pieredzējis daudzas vīzijas, kurās ticies ar pravieti Eliju. 35 gadu vecumā devies atpakaļ uz dzimteni, apmeties Safedas pilsētā (tagad Cfata Izraēlā), kur izveidojis savu Kabalas skolu. Kopā ar saviem līdzgaitniekiem Mozu Kordovero un Jāzepu Karo radīja jaunu izpratni par Kabalu, iespaidoja arī ebreju reliģiju kopumā. Miris epidēmijas laikā 38 gadu vecumā, viņa dzīvestāstu un uzskatus ir apkopojis viņa skolnieks un sekotājs rabīns Haims Vitals no Kalabrijas (1543-1620).

## Mācība

Bezgalīgais Dievs *[[Ein Sof]]* ir sevi ierobežojis ("*cimcum*") un ar to ir pavēris ceļu pasaules tapšanai un jaunradei. Līdz ar to arī ebreju trimda un atpestīšana ir ieguvusi jaunu mistisku nozīmi.
Īzaka Luria Kabalas mācības metode balstās uz sekojošiem Kabalas mācības jauninājumiem, kas pēc būtības tiecās izskaidrot pasaules nepilnību cēloņus: 
* Garīgās sfēras *[[sefirot]]* ir esības desmit dimensijas, kas savā kopumā veido garīgo pirmcilvēku Ādamu Kadmonu. No Ādama Kadmona sejas caur sfērām, kā traukiem, plūst gaisma.
* Jaunrades procesā ir noticis nelaimes gadījums, jo gaisma ir bijusi pārāk stipra un trauki ir saplīsuši (*shevirat hakelim*), tādēļ ir radies haoss. Viss radītais šobrīd atrodas trimdā. Materiālajā pasaulē labais un ļaunais ir sajauktā stāvoklī. Gaismas stari ir ietverti čaulās (*kelipoth*). 
* Komplicēta procesa rezultātā (*tikkun*) gaisma tiek atbrīvota no čaulām un atgriezta savos pirmsākumos. Galveno lomu tajā spēlē cilvēki.
* Gaismas atbrīvošana notiek ar dvēseļu ceļošanas (*gilgul*), dvēseļu apaugļošanas (*ibbur*), meditatīvas lūgšanas (*kavvana*), askēzes un piepildītu lūgšanu (*micvot*) palīdzību.

## Ārējās saites
* Īzaka Luria biogrāfija (angliski)
* Rabīns ARI (angliski)
* Luria Kabalas centra mājas lapa (angliski)
* Kabalas attīstības vēsture: Safedas periods un Lurias Kabala (angliski)
2007. gada F3 Eirosērijas sezona

**2007. gada F3 Eirosērijas sezona** bija F3 Eirosērijas piektā sezona. Tā sākās  un beidzās . Par čempionu kļuva Romēns Grožāns.

## Piloti un komandas

Atšifrējums: R = sezonas debitants

## Sacīkstes

## Piezīmes
Mugurkauls

right|thumb|Cilvēka mugurkauls
**Mugurkauls** (*Columna vertebralis*) ir galvenais ķermeņa balsts. To veido 33—34 skriemeļi, krustu kauls, astes kauls un starpskriemeļu diski, kas savā starpā savienojas ar pārtrauktiem un nepārtrauktiem savienojumiem. Mugurkaula kanālā atrodas muguras smadzenes.

## Mugurkaula daļas

Mugurkaulu veido 33—34 skriemeļi, no kuriem 24 ir savienoti ar locītavām; 9—10 ir modificēti, veidojot krustu un astes kaulu.
Mugurkaulam izšķir:
* Kakla daļu (*Pars cervicalis*) veido 7 kakla skriemeļi (*vertebrae* C1—C7)
* Krūšu daļu (*Pars thoracica*) veido 12 krūšu skriemeļi (*vertebrae* Th1—Th 12)
* Jostas daļu (*Pars lumbalis*) veido 5 jostas skriemeļi (*vertebrae* L1—L5)
* Krustu daļu (*Pars sacralis*) veido krustu kauls (5 saauguši skriemeļi)
* Astes daļu (*Pars coccygea*) veido astes kauls (4—5 saauguši skriemeļi)

## Mugurkaula forma

Mugurkaula forma cilvēka dzīves laikā mainās. Jaundzimušajam mugurkauls ir gandrīz vertikāla skriemeļu un starpskriemeļu disku kolonna. Dzīves laikā mugurkaulā rodas izliekumi sagitālajā plaknē (izliekumus var redzēt, skatoties uz cilvēku no sāniem):
* lordoze (*lordosis*) — izliekums uz priekšu
* kifoze (*kyphosis*) — izliekums uz mugurpusi.
Šie izliekumi ir saistīti ar cilvēka vertikālo stāvokli. Pieauguša cilvēka mugurkaulam ir jābūt S formai, taču dzīves laikā var veidoties arī patoloģiski izliekumi uz sāniem — skolioze (*skoliosis*) —, var pastiprināties kifoze vai lordoze. Patoloģiskie izliekumi rodas no pārmērīgas un nepareizas rumpja slodzes.

### Mugurkaula formas nozīme

* Mugurkauls un pēdas velves ir galvenie galvas amortizatori dažādu kustību laikā
* Pareizi mugurkaula izliekumi nodrošina normālu krūškurvja tilpumu un iegurņa izmērus
## Papildu attēli

Image:Gray 111 - Vertebral column-coloured.png|Mugurkaula daļas


## Ārējās saites
Tankete

[thumb|1930. gadu poļu [TKS|TK-3 tankete.]]
**Tankete** ir neliels bruņots kāpurķēžu transporta līdzeklis. Pirmās tanketes izstrādātas 1920. gadu vidū, un tās izmantoja arī Otrā pasaules kara sākumā.

Tanketes no tankiem atšķiras galvenokārt ar masu, kas nepārsniedz četras tonnas, un tām nav rotējošs tornis. Stratēģiski tankešu galvenais uzdevums bija izlūkošana. Apkalpe sastāvēja no viena līdz diviem cilvēkiem. Tās bija bruņotas ar vienu vai diviem ložmetējiem, retāk ar  lielgabalu.

Tā kā tanketēm bija plānas bruņas, tad tās nekļuva sevišķi populāras.

## Ārējās saites
Apollo

**Apollo** (no  "Apolons") var būt:
* Apollo asteroīdi — asteroīdu grupa;
* Apollo programma — ASV kosmisko lidojumu projekts, kura rezultātā cilvēks izkāpa uz Mēness;
** Apollo (kosmosa kuģis) — kosmosa kuģis Apollo programmā;
* Apollo — Latvijas interneta portāls;
* Apollo — no 1906. līdz 1908. gadam Rīgā pastāvošs teātris;
* Rīgas loža "Apollo".
Mīlenbahs

**Mīlenbahs** var būt:
* Fricis Mīlenbahs, latviešu luterāņu mācītājs (1863. — 1933.)
* Kārlis Mīlenbahs, latviešu valodnieks (1853. — 1916.)
Atkritumu šķirošana

**Šķiroto atkritumu savākšanas sistēma** domāta lai dalīti savāktu dažādu veidu atkritumus. Pie tradicionālās (kopējas) atkritumu savākšanas ir stipri apgrūtināta atkritumu turpmāka izmantošana. Praktiski to ir iespējams tikai noglabāt atkritumu poligonos un retākos gadījumos sadedzināt vai sašķirot pēc nokļūšanas atkritumu tvertnēs. Dalīta savākšana ļauj savākt atkritumus atsevišķos atkritumu konteineros pie šo atkritumu rašanas vietām. Tas ir krietni lētāk nekā šķirot kopējo tvertņu saturu, jo atkritumi atrodoties vienā tvertnē iedarbojās viens uz otru. Piemēram, liels mitruma daudzums no kompostējamiem atkritumiem liek pūt papīra un kartona izstrādājumiem, rūsēt dzelzij. Sašķirotos atkritumus var vieglāk pārstrādāt atkarībā no to veidiem. Piemēram, no papīra un kartona pārpalikumiem var izgatavot jaunus papīra un kartona izstrādājumus, no stikla - jaunus stikla izstrādājumus. Šādi vairākkārtīgi izmantojot dabas resursus, samazinās jauno izstrādājumu izmaksas. Apstākļos, kad resursu patēriņš pasaulē pieaug un krājumi izsīkst, kļūst arvien izdevīgāk jauno izstrādājumu ražošanai izmantot jau izmantotas izejvielas. Atkritumu pārstrāde ļauj samazināt atkritumu poligonos noglabāto atkritumu daudzumu un padarīt tīrāku apkārtējo vidi.

Latvijā šķiroto atkritumu savākšanas sistēma vēl tiek ieviesta un vairākumā gadījumu tā ir pieejama lielo pilsētu iedzīvotājiem. Tomēr Latvijas iedzīvotājiem vēl trūkst izpratnes par atkritumu šķirošanas nozīmīgumu un piemērotas infrastruktūras. Zviedrijā pašlaik būvē mājas ar iebūvētiem dalītās atkritumu vākšanas vadiem. Latvijas plastmasas ražošanas firma EPI Zviedrijai gatavo dažādu krāsu renītes, kas savienotas ar mājas atkritumu aizvadīšanas caurulēm. Un cilvēks turpat virtuvē vienas krāsas renītē met PET, citā polietilēnu, citā papīru — un katrs atkritumu veids iekrīt savā tvertnē.

## Skatīt arī

* Depozīta sistēma

## Ārējās saites
* http://www.zalais.lv
* http://www.videsvestis.lv 
* http://www.atkritumi.lv 
* http://www.zalajosta.lv
* http://www.jumis.lv
* http://www.cukmens.lv
M16

**M16** ir automātiskais strēlnieku ierocis, kas tika izstrādāts ASV. Pirmais konflikts, kurā tika izmantots šis ierocis, bija Vjetnamas karš. Šis ierocis pašlaik ir viens no galvenajiem ASV un NATO valstu bruņoto spēku strēlnieku ieročiem. Pašlaik plaši tiek izmantots karadarbībā Irākā un Afganistānā.
## Ārējās saites
* Dept of Army Field Manual FM 23-9 
* Colt's Manufacturing: The M16A4 Rifle 
* FN M16A4 website 
* PEO Soldier M16 fact sheet
* Combat Training with the M16 Manual
Ass skelets

right|thumb|Ass skelets (iekrāsots)
**Rumpja skeletu** sauc arī par **ass skeletu**, jo ta daļas atrodas ap ķermeņa vertikālo asi. Ass skeleta augšējā galā atrodas galvaskauss, locekļi ir simetriski un katram izšķir brīvo daļu un joslu, kas to savieno ar rumpi. Ass skeletā izšķir:
* kakla daļu (*pars cervicalis*)
* krūšu daļu (*pars thoracica*)
* krustu daļu (*pars sacralis*)
* astes daļu (*pars coccygea*)

Ass skeletu veido:
* Galvaskauss
* Mugurkauls
* Krūškurvis

Rumpja skeleta rakstūrīgākā morfoloģiskā īpatnība ir metamērija. Visiem ass skeleta metamēriem ir kopīga uzbūve. Vispilnīgākais kaulu segments attīstās krūšu daļā. Pilnu kaulu segmentu veido viens skriemelis, viens ribu pāris un atbilstošā krūšu kaula daļa.
Čiekuroga

thumb|220px|Kadiķu čiekuri — čiekurogas
**Čiekuroga** ir dažu kailsēkļu, galvenokārt kadiķu (*Juniperus*), vairošanās orgāns — čiekurs ar sulīgām zvīņām. Tā kā kailsēkļiem nav ziedu ar auglenīcām, auglis tiem izveidoties nevar. Ar ogām šim veidojumam ir tikai ārēja līdzība.

## Uzbūve un attīstība
Kailsēkļiem uz megasporofila atrodas kails, no vides neaizsargāts sēklaizmetnis, no kura vēlāk attīstās sēkla. Sporofilu kopas sauc par strobiliem. Arī mikrosporofili ar putekšņiem sakārtoti uz kopīgas ass un veido mikrostrobilus. Abu veidu strobiliem pie pamatnes mēdz būt neauglīgas zvīņveida lapas.

Kadiķiem vīrišķie mikrostrobili attīstās mazās spurdzēs iepriekšējā gada skuju žāklēs, bet megastrobili atrodas īsu sāndzinumu galā. Sievišķie megastrobili ir zaļi, pumpurveida, parasti ar 3—6 sēklzvīņām galotnē. Pie katras sēklzvīņas pamata atrodas pa vienam sēklaizmetnim. Parasti kadiķi ir divmāju, retāk — vienmājas augi. Kailsēkļus apputeksnē vējš. Apputeksnēšanās notiek aprīlī vai maijā, pēc tam no sēklaizmetņiem attīstās sēklas. Vienlaicīgi sēklzvīņas sakļaujas, kļūst sulīgas un ieslēdz sēklas, izveidojot zaļu, apaļu vai iegarenu čiekurogu. Atkarībā no sugas čiekurogas diametrs var būt 3—9 mm, bet nogatavošanās laiks — tai pašā rudenī vai tikai aiznākamā gadā. Tās kļūst zilganas, ar apsarmi. Sēklas saglabā dīgtspēju piecus un vairāk gadus.

thumb|220px|Parastā īve — čiekurogas
Īvēm (*Taxus*) čiekurogu veidošanās nedaudz atšķiras. Īves ir divmāju augi. Strobili attīstās zaru augšdaļā, skuju žāklēs. Vīrišķajiem augiem apaļos, dzeltenos mikrostrobilos veidojas putekšņi bez lidpūšļiem. Ja sievišķais augs atrodas tālāk par 100 metriem, putekšņi to nevar sasniegt. Sievišķajā megastrobilā ir tikai viens sēklaizmetnis, kura pamatu ietver meristēmas valnītis. Tas izaug par sulīgu, sarkanu sēklsedzi, kas zvanveidā aptver sēklu. Sēklas nogatavojas jau rudenī, taču tām ir garš miera periods. Dažreiz tās uzdīgst tikai trešajā vai pat ceturtajā gadā.

## Bioloģiskā nozīme
Kaut gan attīstības sākumā sēklaizmetņi ir kaili un neaizsargāti, sēklas nogatavošanās laikā čiekurogas apvalks tās pasargā no vides ietekmes. Tomēr galvenā nozīme sulīgajam apvalkam ir sēklu izplatībā. Ar krāsainajām čiekurogām barojas putni, bet sēklas nebojātas iziet caur to gremošanas sistēmu. Arī īves var vairoties ar putnu palīdzību, jo, atšķirībā no visām pārējām auga daļām, sarkanā sēklsedze nav indīga.

## Izmantošana
Parastā jeb Zviedrijas kadiķa (*Juniperus communis*) čiekurogas izmanto medicīnā un kā garšvielas ēdieniem. Čiekurogas ievāc, kad tās nogatavojušās (ieguvušas zilu apsarmi). Ne visu kadiķu sugu čiekurus var izmantot, jo atsevišķas kadiķu sugas ir indīgas. Piemēram, kazaku kadiķis (*Juniperus sabina*) satur indīgu vielu sabinolu.

Latvijā apstādījumos audzē vairāk nekā desmit kadiķu sugas un dažādas to šķirnes. Kadiķi labi nostiprina augsni un izdala ēteriskās eļļas, kas attīra gaisu.

## Atsauces

## Ārējās saites
* Ne oga, ne čiekurs — čiekuroga. Latvijas Avīze
Priežu dzimta

**Priežu dzimta** () ir sugām bagātākā skujkoku dzimta. Pazīstamākās ģintis - , , lapegles (Larix), ,  un . Priežu dzimtas augiem ir liela saimnieciskā nozīme, tos izmanto koksnes un dažādu vielu ieguvei, medicīnā.

## Sastopamība Latvijā
No apmēram 110 pasaulē zināmām priežu sugām Latvijā savvaļā sastopama vienīgi . Parastā priede veido lielāko daļu Latvijas mežu. Otra priežu dzimtas suga Latvijā ir .
Pārējās priežu dzimtas sugas pie mums ir introducētas. 

Vairākas svešzemju sugas stādītas ne tikai parkos un apstādījumos, bet arī mežu kultūrās, piemēram, , ,  un .  un  vietām ir stādīta kāpu nostiprināšanai. Dekoratīvi, bet lēnaudzīgi koki ir hemlokegles, no kurām Latvijā biežāk tiek audzēta . Baltegļu sugas daudz ir stādītas parkos un apstādījumos, no tām biežāk stādītas un izturīgākas - , , . No eksotiskākiem priežu dzimtas augiem Latvijā mēģināts ieaudzēt , kas ir vienīgā suga savā ģintī.

## Sistemātika

* 
** ģints  (ap 115 sugām)
* 
** ģints 
* 
** ģints  (1 suga)
*** 
** ģints  (ap 14 sugām)
** ģints  (5 sugas)
*** 
*** 
*** 
*** 
*** 
* 
** ģints  (1 suga)
*** 
** ģints  (ap 50 sugām)
** ģints  (4 sugas)
** ģints  (3 sugas)
*** 
*** 
*** 
** ģints  (1 suga)
*** 
** ģints  (9 sugas)
Edgars Zalāns

**Edgars Zalāns** (dzimis  Kuldīgā) ir latviešu arhitekts un politiķis, bijis Kuldīgas pilsētas domes priekšsēdētājs un Latvijas reģionālās attīstības un pašvaldību lietu ministrs, kā arī Saeimas deputāts. Pārstāvēja Tautas partiju.

## Biogrāfija
1992. gadā E. Zalāns absolvēja Rīgas Tehnisko universitāti, iegūstot arhitekta diplomu. Atgriezies strādāt dzimtajā pilsētā, no 1992. līdz 1994. gadam bijis Kuldīgas rajona galvenais arhitekts. 1996. gadā ieguvis sertifikātu arhitektūras privātpraksei Latvijā.

## Politiskā darbība
Vairākus gadus darbojies Kuldīgas rajona padomē un Kuldīgas pilsētas domē. 1997. gada pašvaldību vēlēšanās ievēlēts pilsētas domē no saraksta "Par Kuldīgu".

1998. gadā bijis Tautas partijas dibinātāju skaitā un no tās saraksta piedalījies 7. Saeimas vēlēšanās, bet nav ievēlēts. 1999. un 2000. gadā 8 mēnešus bija 7. Saeimas deputāts. 2000. gadā kļuva par Ministru prezidenta Andra Šķēles biroja vadītāju, tādēļ nolika Saeimas deputāta mandātu.

2001. un 2005. gada pašvaldību vēlēšanās ievēlēts Kuldīgas pilsētas domē. Laika posmā no 2001. līdz 2007. gadam bija Kuldīgas domes priekšsēdētājs, bet no 2005. līdz 2007. gadam — arī Kuldīgas rajona padomes priekšsēdētājs.

2007. gada 8. novembrī E. Zalāns kļuva par reģionālās attīstības un pašvaldību lietu ministru Aigara Kalvīša vadītajā valdībā pēc tam, kad pēc tā dēvētās lietussargu revolūcijas no amata tika atstādināts Aigars Štokenbergs.

2007. gada 5. novembrī pēc tam, kad A. Kalvītis Valsts prezidentam Valdim Zatleram pieteica valdības demisiju, Tautas partija E. Zalānu izvirzīja par savu Ministru prezidenta kandidātu, tajā pašā dienā atbalstu viņa kandidatūrai sniedza pārējās koalīcijas partijas (ZZS, LPP/LC, TB/LNNK), kas nākamajā dienā par to paziņoja Valsts prezidentam. E. Zalāns paziņoja, ka vēlas valdības darbībā veikt reformas, atsakoties no koalīcijas padomes, kā arī apsverot atsevišķu ministriju pastāvēšanas lietderību. Tomēr visplašāko rezonansi sabiedrībā izpelnījās E. Zalāna intervija žurnālā "Privātā Dzīve", kurā viņš atklāja, ka nelasot avīzes, kā arī kritizēja žurnālistu Jāni Domburu un viņa vadīto raidījumu "Kas notiek Latvijā?". Nākamajā dienā pēc intervijas publicēšanas prezidents V. Zatlers sāka sarunas ar bezpartijiskiem amata kandidātiem. bet drīzumā izvēlējās par premjera kandidātu Ivaru Godmani no LPP/LC. Reģionālās attīstības un pašvaldību lietu ministra amatu E. Zalāns saglabāja arī I. Godmaņa valdībā, kā arī pēc tam Valda Dombrovska valdībā.  Tautas partija izstājās no valdības un E. Zalāns ministra amatu atstāja.

2010. gadā tika ievēlēts 10. Saeimā no partiju apvienības "Par Labu Latviju" saraksta un kļuva par apvienības Saeimas frakcijas priekšsēdētāju.

12. Saeimas vēlēšanās, kas notika 2014. gada rudenī, Zalāns kandidēja no partijas "Vienoti Latvijai", tomēr saraksts nepārvarēja vēlēšanu barjeru, un Zalāns netika ievēlēts.

## Atsauces

## Ārējās saites
* E.Zalāna mājas lapa
Rozenbergs

**Rozenbergs** (, no *Rosen* — 'rozes' un *Berg* — 'kalns'; sieviešu dzimtē Rozenberga) ir vācu cilmes uzvārds. Cilvēki ar šo uzvārdu:

* Andrejs fon Rozenbergs (1739–1813), vācbaltiešu virsnieks, Krievijas impērijas ģenerālis
* Elza Rozenberga (Aspazija; 1865—1943) — latviešu dzejniece;
* Pēteris Rozenbergs (1871—1919) — latviešu luterāņu mācītājs;
* Eduards fon Rozenbergs (1878—1954) — vācbaltiešu jurists un politiķis;
* Alfrēds Rozenbergs (1893—1946) — vācbaltiešu politiķis un kara noziedznieks;
* Andris Rozenbergs (1938) — latviešu režisors;
* Ziedonis Rozenbergs (1943) — latviešu nacionālās pretošanās kustības dalībnieks, politieslodzītais;
* Gunārs Rozenbergs (1947—2009) — latviešu mūziķis, trompetists, komponists, dziesmu aranžētājs un diriģents;
* Egils Rozenbergs (1948) — latviešu tekstilmākslinieks.
* Jānis Rozenbergs (1977) — latviešu politiķis.

## Skatīt arī
* Fon Rozenbergi, vācbaltiešu dižciltīga dzimta
* Rozenberga Augšilēzijā
* Rozenbergers
Vēbers

**Vēbers** (no , audējs), sieviešu dzimtē Vēbere, var būt:

## Uzvārds
* Aleksandrs Vēbers (1848-1910), latviešu avīžnieks;
* Janniks Vēbers (*Yannick Weber*; dzimis 1988), Šveices hokejists;
* Kārlis Maria fon Vēbers (*Carl Maria von Weber*; 1786—1826), vācu komponists;
* Makss Vēbers (*Max Weber*; 1864—1920), vācu sociologs;
* Maksimiliāns Vēbers (*Maximilian Wöber*, dzimis 1998), austriešu futbolists;
* Norberts Vēbers (*Norbert Weber*; dzimis 1943), vācu mākslas vēsturnieks un kurators
* Volfgangs Vēbers (*Wolfgang Weber*; dzimis 1909), vācu šaha problēmists.

## Mērvienība
* vēbers — magnētiskās plūsmas SI mērvienība;

## Skatīt arī
* Vebers
* Veibers
Dark Tranquillity

***Dark Tranquillity*** ir 1989.gadā dibināta melodiskā nāves metāla grupa no Zviedrijas. 2007. gada vasarā *Dark Tranquillity* uzstājās arī Latvijā, *[[Metalshow Open Air]]* festivālā Blomē. Grupas jaunākais albums "*Construct*" iznāca 2013. gadā.

## Diskogrāfija

* *[[Skydancer]]* (1993)
* *[[The Gallery]]* (1995)
* *[[The Mind's I]]* (1997)
* *[[Projector]]* (1999)
* *[[Haven]]* (2000)
* *[[Damage Done]]* (2002)
* *[[Character]]* (2005)
* *[[Fiction]]* (2007)
* *[[We are the Void]]* (2010)
* *[[Construct]]* (2013)

## Ārējās saites
* Oficiālā mājaslapa
Sanders

**Sanders** ir uzvārds. Cilvēki ar šo uzvārdu:

* Aeriks Sanderss (*Aerick Sanders*) — amerikāņu basketbolists (1982);
* Bērnijs Sanderss (*Bernie Sanders*) — amerikāņu politiķis (1941);
* Džordžs Sanderss (*George Sanders*) — britu aktieris un dziedātājs (1906—1972);
* Jānis Sanders — latviešu mācītājs (1858—1951);
* Jānis Sanders — latviešu ierēdnis, Tautas padomes loceklis (1878—?);
* Visvaldis Sanders — latviešu mācītājs un politiķis (1885—1979).

## Skatīt arī
* Sanderss
Skriemeļi

right|thumb|Cilvēka krūšu skriemelis

**Skriemeļi** (*Vertebrae)* ir neliela izmēra kauli, kas, savienojoties kopā ar starpskriemeļu diskiem, veido mugurkaulu. Normāli cilvēka mugurkaulu veido 33 - 34 skriemeļi, no kuriem 24 ir savienoti ar locītavām, bet 9 - 10 ir modificēti, radot krustu un astes kaulu. Krustu kaulu veido 5 saauguši skriemeļi; astes kaulu veido 4 - 5 saauguši skriemeļi. Starp pārējiem 24 skriemeļiem atrodas starpskriemeļu diski, šie skriemeļi tiek nosaukti atkarībā no tā, kurā mugurkaula daļā tie atrodas:
* Kakla skriemeļi (*vertebrae* C1 - C7)
* Krūšu skriemeļi (*vertebrae* Th1 - Th 12)
* Jostas skriemeļi (*vertebrae* L1 - L5)

## Skriemeļa uzbūve

Skriemelim raksturīgie veidojumi:
* skriemeļa ķermenis (*corpus vertebrae*)
* skriemeļa loks (*arcus vertebrae*) - uz tā atrodas 7 izaugumi:
** augšējais locītavas izaugums (2) (*processus articularis superior*)
*** augšējā locītavas virsma (*facies articularis superior*)
** apakšējais locītavas izaugums (2) (*processus articularis inferior*)
*** apakšējā locītavu virsma (*facies articularis inferior*)
** šķērsizaugums (2) (*processus transversus*)
** smailais izaugums (1) (*processus spinosus*)
* skriemeļa atvere (*foramen vertebrale*) - visu skriemeļu atveres veido mugurkaula kanālu
* augšējais skriemeļa ierobs (*incisura vertebralis superior*)
* apakšējais skriemeļa ierobs (*incisura vertebralis inferior*)
* starpskriemeļu atvere (*foramen intervertebrale*)

Artikulējot blakus skriemeļu izaugumiem, izveidojas plakanas locītavas, kurās notiek nelielas, slīdošas kustības.

## Dažādu mugurkaula daļu skriemeļu uzbūve
right|thumb|100px|Mugurkaula daļas

Dažādu mugurkaula daļu skriemeļu uzbūve ir nedaudz atšķirīga, lai mugurkauls būtu spējīgs izturēt lielāku slodzi.

### Kakla daļas skriemeļi

Kakla daļu veido septiņi kakla skriemeļi (*vertebrae cervicales*) un tie iedalās:
* tipiskie kakla skriemeļi - no 3. līdz 5.
* atipiskie kakla skriemeļi - 1., 2., 6., 7.

### Krūšu skriemeļi

Mugurkaula krūšu daļu veido 12 krūšu skriemeļi (*vertebrae thoracicae*) un tie iedalās:
* tipiskie krūšu skriemeļi - no 2. līdz 9.
* atipiskie krūšu skriemeļi - 1., 10., 11., 12.

### Jostas skriemeļi

Jostas skriemeļi (*vertebrae lumbales*) veido mugurkaula jostas daļu un to tipiskākā pazīme ir ribas izaugums (*processus costarius*), kas veidojas ribas rudimentam saaugot ar šķērsizaugumu.

### Krustu kauls

Krustu kauls (*os sacrum*) veidojas saaugot 5 krustu skriemeļiem, tam ir trīsstūra forma ar virsotni uz leju.

### Astes kauls

Astes kaulu (*os coccygis*) veido 3 - 5 astes skriemeļi, kuriem nav skriemeļu loku.

## Attēli

Image:Gray 111 - Vertebral column.png|Cilvēka mugurkauls
Image:Brustwirbel oben.png|Krūšu skriemelis no augšas
Image:Gray93.png|Jostas skriemelis
Jehuda Leibs Ašlags

**Jehuda Leibs Halevi Ašlags** () jeb **Baals Hasulams** (;—) bija viens no ievērojamākajiem 20. gs. kabalas skolotājiem. Viņš ieradās Izraēla zemē 1921. gadā un drīz vien nodibināja draudzīgas attiecības ar aškenazu ebreju virsrabīnu Ābramu Īzaku Kūku, kas Ašlagu atzina par vienu no dižākajiem Īzaka Lurias sekotājiem. Viņš ir sarakstījis apjomīgus komentārus par kabalas pamattekstiem *Zohar* (1943) un Īzaka Luria uzskatu apkopojumu *Ec haim* ("Dzīvības koks"). Abi šie darbi nodrošināja viņam pagodinošu pievārdu *Baal Hasulam* („Vadītāju meistars"). Viens no šobrīd pazīstamākajiem Jehudas Ašlaga sekotājiem ir kabalists, PhD, MSc biokibernētikā, ontoloģijas un izziņas teorijas profesors Mihaels Laitmans (Dr. Michael Laitman).

## Mācība
Rabīns Ašlags radikāli atšķīrās no agrākajiem kabalistiem ar to, ka viņš kabalu nemācīja vis slepeni un individuāli, bet gan publiski un visiem interesentiem. 
Viņš uzskatīja, ka pieaugošais cilvēku egoisms ved pie jaunām ciešanām un iekšēja tukšuma, ko nav iespējams pārvarēt bez garīguma palīdzības. Tādēļ ir jārada sistēma, kas katram cilvēkam ļautu saprast viņa dzīves jēgu, dzīvot saskaņā ar to un sasniegt pilnību. Viņš pareģoja, ka 1995. gadā notiks masveida pievēršanās Kabalai.

## Galvenie darbi

* *Bībeles dāvana* (ivritā), Kabalas studiju centrs (1984), 
* *Ten Luminous Emanations* (angliski), Kabalas studiju centrs (1991), 
* *Entrance to the Zohar* (angliski), Kabalas studiju centrs (1974), 
* *An Entrance to the Tree of Life of Rabbi Isaac Luria* (angliski), Kabalas studiju centrs (1977), 

## Ārējās saites
* Grāmatas par ''Zohar'' nobeigums (vāciski)
* Pārskats par Kabalu (vāciski)
* Jehudas Ašlaga ievads ''Talmud Eser Sefirot'' (vāciski)
* ''Šamati'' - viņa dēla un skolnieka Baruha Ašlaga darbs (vāciski)
* Starptautiskā kabalas akadēmija par Jehudu Ašlagu (krieviski)
Oktaedrs

right|200px|Oktaedrs

**Oktaedrs** (, no *οκτώ* — 'astoņi' un *έδρα* — 'vietas') jeb **astoņskaldnis** ir regulārs daudzskaldnis ar astoņām skaldnēm, visas regulāra oktaedra skaldnes ir regulāri trijstūri. Oktaedram ir 12 šķautnes un 6 virsotnes. Katrā oktaedra virsotnē kopā saiet četras skaldnes un četras šķautnes.
Oktaedrs ir viens no pieciem Platona daudzskaldņiem.
Oktaedra duālais daudzskaldnis ir kubs.

## Formulas

Ja *a* ir oktaedra šķautnes garums, tad:

* S=2\sqrt{3}a^2 = 3,46410...a^2 (pilnas virsmas laukums)

* V=\frac{1}{3} \sqrt{2}a^3 = 0,47140...a^3 (oktaedra tilpums)

right|200px|thumb|Oktaedra izklājums

*  R \, = \, \frac{a}{2} \sqrt{2} =0,70710...a (oktaedram apvilktas lodes rādiuss)

*  r \, = \, \frac{a}{6} \sqrt{6} =0,40824...a (oktaedrā ievilktas lodes rādiuss)

## Virsotņu koordinātas

Oktaedru telpā var novietot tā, ka tā centrs sakrīt ar koordinātu sākumpunktu un visas virsotnes atrodas uz koordinātu asīm. Ja šādi novietota oktaedra šķautnes garums ir \sqrt{2}, tad tā virsotņu koordinātas var pierakstīt šādi:
: (±1; 0; 0);
: (0; ±1; 0);
: (0; 0; ±1).

## Īpašības

* Oktaedrs ir antiprizma, kuras pamati ir regulāri trijstūri.
* Oktaedram ir trīs diagonāles, kas krustojas vienā punktā.
* Oktaedru šķeļot ar plakni, šķēlumā var iegūt kvadrātu un regulāru sešstūri.

## Oktaedrs sadzīvē
[right|thumb|No daudziem astoņskaldņiem veidots [puzuris|puzuru rotājums]]

Dažos svētkos, piemēram, Ziemassvētkos, tiek gatavoti puzuri. Tos gatavo no salmiem un tiem ir oktaedra forma (pareizāk sakot, tie ir oktaedra karkass). Viena vienkārša puzura izgatavošanai nepieciešami 12 vienāda garuma salmi, kas atbilst oktaedra šķautņu skaitam.

## Skatīt arī

* Kubs
* Tetraedrs
* Ikosaedrs

## Ārējās saites

*
Pangas klints

thumb|400px|Pangas klints
**Pangas klints** () atrodas uz Pangas raga Sāmsalā, kura ziemeļu un ziemeļrietumu malā paceļas visu Igaunijas salu varenākās klintis. Pangas klintis ir 2,5 km garas un vidēji 10—15 m augstas, bet pati augstākā vieta sasniedz pat 21 metru atzīmi. Nobirumi klinšu pakājē veido kaut ko līdzīgu nelielam liedadziņam, pa kuru var noiet gar klinšu apakšpusi.

14 km no Pangas atrodas 1914. gadā celtā Metskīlas pareizticīgo baznīciņa. Pammanas pussalas gals ir niedrains, bet pāri 5,5 km platajam Soela jūras šaurumam labi saskatāma Hījumā sala.

## Skatīt arī
* Baltijas klints
Jānis Domburs

**Jānis Domburs** (dzimis  Rīgā) ir latviešu žurnālists.

## Dzīves gājums
Mācījies Latvijas Universitātē, taču studijas nav pabeidzis. Žurnālistikā darbojas kopš 1990. gada. Deviņdesmito gadu sākumā strādājis laikrakstos "Atmoda", "Latvijas Jaunatne", "Baltijas kurss", radio "Brīvā Eiropa". Laika posmā no 1994. līdz 2001. gadam "Neatkarīgās informācijas un pētniecības biroja" vadītājs. Deviņdesmito gadu otrajā pusē ievērību izpelnījās ar 1998. gadā izdoto grāmatu "Kurš nozaga trīs miljonus?". Šajā laikā sācis strādāt Latvijas Televīzijā, kur vadījis un veidojis raidījumus "Deviņdesmitie" un "Krustpunkti". Bijis arī ārštata korespondents laikrakstā "Diena".

Plašāko ievērību Jānis Domburs izpelnījās sākot ar 2001. gadu, kad viņš sāka vadīt publisko debašu raidījumu "Kas notiek Latvijā?", kuram arī pats bija redaktors. "Kas notiek Latvijā?" kļuva par vienu skatītākajiem raidījumiem Latvijā līdz tā beigām 2011. gadā. Jānis Domburs Latvijas Televīzijā vadīja arī citus politiskus raidījumus, vairākkārt arī priekšvēlēšanu debašu raidījumus. 2007. gada nogalē J. Domburs ieguva žurnāla "Rīgas Viļņi" Nacionālās TV skatītāju balvu "Zelta vilnis" kā "Politiķu bieds", bet raidījums "Kas notiek Latvijā?" tika atzīts par ietekmīgāko analītisko raidījumu.

Jānis Domburs vairākkārt iesaistījies politiskos procesos ne vien kā žurnālists, bet paužot arī savu viedokli par notiekošo, bijis viens no redzamākajiem dalībniekiem vairākās akcijās pret valdības un Saeimas darbību (spilgtākais piemērs — Lietussargu revolūcija 2007. gadā).

2014. gadā vadīja diskusiju raidījumu "Dombura studija" kanālā LNT. No 2017. līdz 2021. gadam Domburs vadīja ziņu portāla Delfi producēto raidījumu "Delfi TV ar Jāni Domburu". 

2021. gadā apbalvots ar Triju Zvaigžņu ordeņa III šķiru (komandieris). 2021. gada novembrī atsāka darbu LTV, atjaunojot raidījumu "Kas notiek Latvijā?".

## Atsauces

## Ārējās saites
* Kas notiek Latvijā?
Bono

**Pols Deivids Hjūsons** (*Paul David Hewson*; dzimis , Dublinā, Īrijā), pazīstams kā **Bono**, ir īru dziedātājs un rokgrupas U2 solists. Viņš ir otrais bērns savā ģimenē.

Bono tēvs bija katolis, bet māte - protestante, tādēļ vecāki nolēma, ka pirmais bērns būs protestants, bet otrais - katolis, tomēr par spīti šim lēmumam Bono devās uz protestantu baznīcu kopā ar savu māti un brāli. Bono māte  nomira no smadzeņu cerebrālās aneirismas viņas tēva bērēs. Īru dziedātājs apprecējās ar Alisonu Hjūsoni . Pārim ir četri bērni. Meita Īva Hjūsone ir aktrise, bet dēls Elaidža Hjūsons ir rokgrupas "Inhaler" vokālists un ģitārists.

## Ārējās saites
Korejas Republikas karogs

thumb|200px|Dienvidkorejas karogs
**[[Dienvidkoreja]]s karogs** tiek lietots kopš 1883. gada 6. marta. Tajā uz balta fona attēlots sarkanzils jiņ un jan simbols, ap kuru aplī izvietotas četras melnas trigrammas.  Baltais fons ir tīrība, augšējais labais ir ūdens, augšējais kreisais debesu simbols. Apakšējais kreisais ir uguns, bet labais zemes simbols. Savukārt jiņ un jan līdzigais centrālais aplis simbolizē pozitīvās un negatīvās enerģijas pilnīgu harmoniju.
Peldu rati

[thumb|280px|Peldu rati [Melluži|Mellužos ap 1900. gadu]]

**Peldu rati** bija 18. un 19. gadsimtā izplatīta iekārta pludmalēs, kuras mērķis bija ļaut cilvēkiem iebrist jūrā, nepārkāpjot Viktorijas laikmeta kautrību. Peldu rati bija koka rati ar jumtu, kurus varēja iestumt jūrā. Dažus šādus ratus veidoja, pārvelkot koka karkasu ar brezentu.

Peldu rati bija daļa no pludmales etiķetes. Šos ratus vairāk izmantoja sievietes nekā vīrieši, bet pieņēma, ka šīs ietaises bija "piemērotas" abu dzimumu ļaudīm.

Īpaši Britānijā vīrieši un sievietes vēlējās gūt prieku pie jūrmalas, kura parasti tika sadalīta atsevišķās daļās. Tādēļ neviens no pretējā dzimuma nedrīkstēja redzēt tos peldtērpos, kurš galvenokārt bija slēgta tipa.

## Atsauces
Lego

thumb|Lego klucīši
thumb|No Lego klucīšiem veidota pils

***Lego*** ir Dānijas kompānijas *[[Lego Group]]* ražotas rotaļlietas. Tās ir šīs kompānijas galvenais produkts. *Lego* konstruktori sastāv no klucīšiem, dažādām minifigūriņām un citām detaļām. Kompānija ražo arī speciālas detaļas, no kurām var izveidot vieglās un smagās mašīnas, lidmašīnas, vilcienus, ēkas, pilis, skulptūras, kuģus, kosmosa kuģus un pat darbojošos robotus.

## Lego vēsture
*Lego Group* izveidoja dāņu galdnieks Ole Kirks Kristiansens Billundas pilsētā. 1932. gadā viņš sāka gatavot koka rotaļlietas, bet uzņēmumu ar nosaukumu *Lego* viņš izveidoja divus gadus vēlāk, 1934. gadā. Plastmasas rotaļlietas sāka ražot tikai 1947. gadā. 1949. gadā kompānija sāka ražot mūsdienās pazīstamos *Lego* klucīšus, no kuriem varēja veidot dažādas kontrukcijas.

## Filmas
* LEGO filma (2014)
* Lego Betmens. Filma (2017)
* Lego Ninjago filma (2017)
* LEGO filma 2 (2019)

## Skatīt arī
* Legolande

## Ārējās saites

* Oficiālā mājas lapa
Partenons

**Partenons** () ir templis Grieķijas galvaspilsētā Atēnās. Tā ir slavenākā un nozīmīgākā ēka Atēnu akropolē. Templis aptuveni piecus gadsimtus pirms mūsu ēras celts par godu sengrieķu dievietei Atēnai. Partenons ir viens no visnozīmīgākajiem kultūras pieminekļiem, kas labi saglabājies no Klasiskās Grieķijas laikiem. Partenons joprojām simbolizē Seno Grieķiju un Atēnu demokrātiju.

Partenonu sāka celt 447. gadā p.m.ē., bet celtniecības darbi tika pabeigti 438. gadā p.m.ē. Kā jau lielākā daļa no grieķu tempļiem, arī Partenons tika izmantots kā dārgumu glabātuve. 6. gadsimtā kristiešu Baznīca to veltīja Jaunavai Marijai. Pēc Osmaņu okupācijas 1460. gados Partenons kļuva par mošeju.  pēc venēciešu veiktās apšaudes Partenonā uzsprāga Osmaņu munīcija, ko tie glabāja šajā ēkā. Sprādzienu rezultātā stipri cieta gan Partenons, gan arī skulptūras, kas tajā atradās.

## Vēsture
Ap 490. gadu p.m.ē. tika uzcelts pirmatnējais Partenons, bet Grieķu—persiešu karu laikā, 480. gadā p.m.ē., tas tika iznīcināts. No jauna to sāka celt 447. gadā p.m.ē., bet celtniecības darbi tika pabeigti 438. gadā p.m.ē. Jaunuzceltais Partenons savdabīgā veidā kļuva par simbolu grieķu uzvarā pār Ahemenīdu impēriju. Vadošais tēlnieks, tāpat kā visai Atēnu akropolei, bija Fidījs. Viņš bija atbildīgs par tempļa izskatu, Fidījs ieviesa klasiskās arhitektūras principus, kurus raksturoja simetrija, harmonija un proporcijas. Partenona sienās tika uzstādītas skulptūras, kas godināja Atēnu. Templi uzskatīja par svētu vietu, kurā notika reliģiskie rituāli un svētki.

Kā jau lielākā daļa no grieķu tempļiem, arī Partenons tika izmantots kā dārgumu glabātuve. 6. gadsimtā kristiešu Baznīca to veltīja Jaunavai Marijai. Pēc Osmaņu okupācijas 1460. gados Partenons kļuva par mošeju.  pēc venēciešu bombardēšanas Partenonā uzsprāga Osmaņu munīcija, ko tie glabāja šajā ēkā. Sprādzienu rezultātā stipri cieta gan Partenons, gan arī skulptūras, kas tajā atradās.

Mūsdienās Partenons tiek uzturēts un aizsargāts kā daļa no UNESCO Pasaules mantojuma objekta, tas ir, kā daļa no Atēnu akropoles, un tas ir viens no nozīmīgākajiem tūrisma objektiem Grieķijā un pasaulē.

## Atsauces

## Ārējās saites
Gliks

**Gliks** var būt:

* Ernsts Gliks (*Ernst Glück*; 1652—1705) — vācu luterāņu mācītājs, Bībeles tulkotājs un Zviedru Vidzemes izglītības darbinieks;
* Kamils Gliks (*Kamil Glik*; dzimis 1988) — poļu futbolists;
* Kristiāns Gliks (*Christian Glück*, *Кристиан Глюк*; 1680—1735) — vācbaltiešu izcelsmes Krievijas galminieks, Ernsta Glika dēls;
* Ernsts Gotlībs Gliks (*Christian Glück*, *Эрнст Иванович Глюк*; 1680—1735) — vācbaltiešu izcelsmes Krievijas valsts darbinieks, Ernsta Glika dēls.
Windows 95

***Windows'' 95''' (nosaukums izstrādes posmā ***Chicago**') ir 1995. gadā uzņēmuma *[[Microsoft]]* izlaista operētājsistēma. Šī operētajsistēma bija populāra no 1995. līdz 1998. gadam, kad to nomainīja *[[Windows 98]]*. Salīdzinot ar iepriekšējām *[[Microsoft Windows]]* operētājsistēmām, Windows 95 tika pamatīgi uzlabots grafiskais dizains un lietotāja saskarne, kā arī tā bija pirmā operētājsistēma *Windows*, kurā darbojās priekšlaicīgais vairākuzdevumu režīms (*preemptive multitasking*). *Windows 95* tika izlaisti trīs izlaidumos — pirmais 1995. gadā, pēc tam labojumu versijas 1996. un 1997. gadā, kuras tika pārdotas tikai kā OEM versijas, kam tika pievienotas tādas iespējas, kā FAT32 atbalsts. Galvenais *Windows 95* atbalsts no *Microsoft* puses beidzās , un pagarinātais atbalsts beidzās .

## Ārējās saites
Ļaundaris

200px|thumb|Lai skatītāji labāk atšķirtu ļaundari no pārējiem tēliem, tam tiek piešķirta īpaša sejas izteiksme.

**Ļaundaris** ir ļauns tēls dažādos stāstos, vēsturiskos stāstījumos, daiļliteratūras darbos un kinofilmās. Literatūrā un kino šī persona parasti ir **negatīvs tēls**, kurš cīnās pret pozitīvajiem tēliem. Ļaundaris ir tāda persona, kura dara otram ko sliktu, naidīgu. Sievietes tiek sauktas par **ļaundarēm**.

## Etimoloģija
Vārds "ļaundaris" ir cēlies no divu vārdu savienojuma: "*ļauns*" un "*darīt*". Dažreiz ļaundarus sauc arī par *neliešiem*, *neģēļiem*, *zemiskiem cilvēkiem*. Attiecinot uz maziem bērniem, tos sauc arī par *resgaļiem*.

## Sakāmvārdi

Latviešu tautai laika gaitā ir radušies dažādi sakāmvārdi par ļaundariem. Piemēram daži sakāmvārdi ir šādi :
* "Laundarim zeme deg"
* "Ļaundarim pat mīkstā gultā slikta guļa"
* "Ļaundaris bīstas labākā dzīvības brīdī, bet taisnais ir drošs pat nāvē"
* "Ļaundari soda tik par pierādītiem grēkiem"

## Atsauces

## Ārējās saites
* Diskusija, kurš varētu būt lielākais TV vai kino ļaundaris
Cietumnieka dilemma

thumb|300x300px|Diviem cietumniekiem ir jāsadarbojas, lai samazinātu cietumsodu, vai arī viens no viņiem nodod otru, cerībā, ka viņam saīsinās cietumsoda termiņu.
**Cietumnieka dilemma** ir viena no spēļu teorijas spēlēm, kad, atkarībā no izvēles, spēlētājs ("cietumnieks") kaut ko iegūst vai zaudē. Šādās situācijās spēlētājam ir jāizvēlas, ko darīt, lai iegūtu sev vēlamo. Neatkarīgi no izvēles, kāds cits (vai arī tomēr pats spēlētājs) kaut ko zaudēs. Šajā spēlē nevar būt tā, ka kāds no spēlētājiem neko nezaudē. Dažreiz gadās arī tā, ka, spēlējot atsevišķi, abi spēlētāji zaudē nekā tas būtu, ja tie savus spēkus būtu apvienojuši. Piemēram, politikā cietumnieka dilemma izpaužas kā divu vai vairāku valstu bruņošanās sacensības.
Pirolīns

**Pirolīns** (dihidropirols, C4H7N) ir heterociklisks, slāpekli saturošs organiskais savienojums - daļēji hidrogenēts pirols. Iespējami 3 pirolīna izomēri.

2-Pirolīns un 3-pirolīns ir cikliski amīni, bet 1-pirolīns pieskaitāms pie cikliskajiem imīniem.

## Iegūšana
3-Pirolīnu iegūst, reducējot pirolu ar cinka putekļiem un ledus etiķskābi.

## Īpašības
3-Pirolīns ir bezkrāsains šķidrums ar amīniem raksturīgu smaku. 3-Pirolīns viegli šķīst ūdenī. Atšķirībā no pirola, 3-pirolīnam ir stipri izteiktas bāziskas īpašības.

Oksidējot ar ozonu, 3-pirolīns veido iminodietiķskābi.
Eiropas autoceļš E22

|}
|}

**E22** ir Eiropas nozīmes transporta ceļš, kas sākas Lielbritānijā un ved līdz Krievijas Federācijas vidienei. E22 šķērso arī Latviju no rietumiem uz austrumiem kā A10 - A6 - A4 - P5 - P80 - A6 - A12.

## Gaita
Holiheda, Mančestra, Līdsa, Grimsbija (Lielbritānija), Amsterdama, Groningena (Nīderlande), Brēmene, Hamburga, Lībeka, Rostoka, Zasnica (Vācija), Trelleborga, Helsingborga, Norčēpinga (Zviedrija), tālāk caur Ventspili - A10 (Pope, Ugāle, Spāre, Strazde, Tukums, Jūrmala) uz Rīgu - A6 - Salaspils - A4 - P5 - P80 - A6 - Jēkabpils - A12 - Rēzekne - A12 - Zilupe uz Krieviju — uz Sasitino - M9 - Veļikije Luki - M9 - Maskava - M7 - Vladimira - M7 - Ņižņijnovgoroda - M7 - Kazaņa - M7 - Jelabuga - M7 - Igra - R242 - Perma - R351 (Āzija) - Jekaterinburga, Tjumeņa, Išima.
Pirolidīns

**Pirolidīns** (tetrahidropirols, tetrametilēnimīns, C4H9N) ir piesātināts heterociklisks, slāpekli saturošs organiskais savienojums — pilnīgi hidrogenēts pirols. Tas pieder pie cikliskajiem amīniem (imīniem). Pirolidīns ir bezkrāsains šķidrums ar amīniem raksturīgu smaku. Ar ūdeni jaucas jebkurās attiecībās.

## Atrašanās dabā
Pirolidīns atrodams tabakas un burkānu lapās. Pirolidīna atvasinājumi plaši sastopami dabā. Pirolidīnkarbonskābes L-forma ir svarīga aminoskābe - prolīns. Pirolidīna gredzens ietilpst dažu alkaloīdu - higrīna, kuskhigrīna, nikotīna — struktūras sastāvā.

## Iegūšana
Pirolidīnu iegūst, reducējot pirolu ar fosforu un jodūdeņražskābi vai arī tiešā veidā ar ūdeņradi niķeļa vai platīna katalizatora klātienē.
Var iegūt arī, karsējot sausu putrescīna hidrohlorīdu.

## Īpašības
Pirolidīns, tāpat kā citi amīni un imīni, ir spēcīga bāze. Tas veido kristāliskus sāļus un viegli alkilējas.
Laika beigas

[right|300px|thumb|[Mikelandželo glezna „Pastarā tiesa”]]

**Laika beigas**, **laiku beigas** vai **dienu beigas** ir eshatoloģiskie raksti trijās Ābrama reliģijās: jūdaismā, kristietībā un islāmā. Laika beigas bieži apraksta kā lielu nelaimi, kura piemeklēs cilvēci līdz ar mesijas — persona, kura ielaiž grēciniekus Dieva karaļvalstī un pārtrauc to ciešanas un nelaimes, — Otro atnākšanu. Katrā no šīm trim ticībām laika beigu pienākšana ir savādāka.

Dažādām reliģijām un konfesijām ir eshatoloģiska ticība par laika beigām, kas ir radusies atšķirīgo pārliecināšanas sistēmu, tradīciju un uzvedības dēļ.

## Ābrama reliģijas

### Jūdaisms
Jūdaismā „laika beigas” parasti tiek sauktas par „dienu beigām” ( (*aharit ha-yamim*)), izteiciens, kurš radies dažādos laikos Tanahā. Taču idejai par mesijas atnesto postu ir nozīmīga vieta ebreju domāšanā. Viņiem tas nav pasaules gals, bet gan drīzāk atpestīšana bez ciešanām.

### Kristietība
Saskaņā ar kristiešu eshatoloģiju, laika beigas pienāks ar Jēzus Kristus otro atnākšanu. Šādu notikumu ir pareģojusi Bībele (Daniēla grāmata, pravieša Ecēhiēla grāmata un Jāņa atklāsmes grāmata). Kristieši laika beigas saista ar ieiešanu jaunā tūkstošgadē. Viņu ticība apgalvo, ka apokalipse ir nenovēršama un dažādi mūsdienu traģiskie un katastrofālie notikumi norāda uz Armagedona tuvošanos.